Rauno Alliksaar

Rauno Alliksaar (sündinud 10. juulil 1992 Tartus) on eesti kirikuloolane, tõlkija, kirjanduskriitik ja kirjanik. 

Rauno Alliksaar on lõpetanud Loksa Gümnaasiumi ning õppinud Tartu Ülikoolis usuteadust ning religiooniuuringuid. Ta on loomingulise rühmituse Svabariiklased asutajaliige ja muusikalise performance-äng-art kollektiivi Iso Pullo liige ning kuulub üliõpilasseltsi EYS Veljesto. Ta on vahendanud eesti keelde luulet inglise, hollandi, tšehhi, poola, serbia, horvaadi, bosnia, sloveeni ja portugali keelest ning lastekirjandust sloveeni keelest ja horvaadi keelest. Lisaks tõlgetele ja arvustustele on avaldanud ka originaalproosat ning luulet.Rauno Alliksaar. Lood. Värske Rõhk 46 2015. aasta novembris oli Alliksaar Tartus aset leidnud Euroopa luuleprõmmu meistrivõistluste finaalžürii liige.Eksi ja ela veel! Muljeid Euroopa luuleprõmmu meistrivõistlustelt. Sirp 04.12.2015

Koos Siim Lillega on Rauno Alliksaar 2016. ja 2017. aastal nomineeritud Tartu Kultuurikandja tiitlile. Selgusid Tartu kultuurikandja nominendid. Tartu Postimees 02.02.2017 Tartu Kultuurikandja 2017 nominendid on selgunud. Tartu.ee.

2017. aastast on Rauno Alliksaar Tartu Ülikooli usuteaduskonna juures tegutseva Arthur Võõbuse Lähis-Ida uurimise keskuse stipendiaat. Tema uurimisvaldkond on keskaja kirikulugu.

Tegevus poliitikas
Rauno Alliksaar oli aastatel 2023 - 2024 erakonna Eestimaa Rohelised liige. Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 76 häält ning ei osutunud valituks.

 Artikleid 
 "Oraspidine "Faust"" (arvustus: Johann Wolfgang von Goethe. "Faust" Ants Orase tõlkes). Sirp 08.07.2016.
 "Igapidi üks Jüri ja Kolk" (arvustus: Jüri Kolk. "Igapidi üks õnn ja rõõm"). Sirp 02.09.2016.
 "Kuidas kirjutada sellest, millele kirjutatakse?" (arvustus: Meelis Friedenthal. "Inglite keel"). Müürileht oktoober 2016.
 "Kontrast ja kontra-ast" (arvustus: Kaur Riismaa. "Soekülm" ja Karl Martin Sinijärv. "KMSX: Kuidas öelda?"). Sirp 18.11.2016.
 "Tõnis Tootseni imemaailmad" (arvustus: Tõnis Tootsen. "Esimene päev"). Värske Rõhk 50, suvi 2017.
 "Mis saab siis, kui halastus on lõppenud?" (arvustus: Sirpa Kähkönen. "Graniitmees" ja Antti Tuuri. "Igitee"). Sirp 01.12.2017.
 "Päevikromaani hiilgus ja viletsus" (arvustus: Pille Õnnepalu. "rääkimine vaikimine nutmine: vabaduse seletamatu ilu"). Müürileht mai 2018.

 Tunnustus 

 2018 Hendrik Adamsoni murdeluulepreemia XIII Hendrik Adamsoni nimeline murdeluulevõistlus. Mulgimaa infoportaal mulgimaa.ee.

 Viited 

Välislingid
 Rauno Alliksaare blogi

Kategooria:Eesti teoloogid
Kategooria:Eesti tõlkijad
Kategooria:Eesti kirjanduskriitikud
Kategooria:EYS Veljesto liikmed
Kategooria:Sündinud 1992